
Parlamentul  României

Camera  Deputaţilor
Comisia pentru Sănătate şi Familie
                                 Nr. 28/365/ 14 mai 2002 

BIROULUI PERMANENT 

AL

CAMEREI DEPUTAŢILOR,

Vă înaintăm , alăturat, raportul la proiectul de Lege privind calitatea apei potabile (CE), trimis comisiei spre dezbatere şi avizare în fond, cu adresa nr.170 din 3 februarie 2000, care înlocuieşte raportul nr.28/341/18 aprilie 2002.

La întocmirea raportului, comisia a avut în vedere avizele primite de la Comisia juridică, de disciplină şi imunităţi , Comisia pentru industrii şi servicii, Comisia pentru administraţie publică, amenajarea teritoriului şi echilibru ecologic, Consiliul Legislativ, avizul Consiliul Economic şi Social, precum şi punctul de vedere al Ministerului Sănătăţii şi Familiei .

În raport cu obiectul şi conţinutul său, prezentul proiect de lege face parte din categoria legilor ordinare.

                VICEPREŞEDINTE,                                            SECRETAR,

          DEP.DR.OVIDIU BRÎNZAN                          DEP.FARM.ION BURNEI

Parlamentul  României

Camera  Deputaţilor
Comisia pentru Sănătate şi Familie
                                                                                             Nr. 28/365/ 14 mai 2002

R A P O R T    

asupra proiectului de Lege privind calitatea apei potabile (CE)

1. Cu adresa nr.170 din 3 februarie 2000, Comisia pentru sănătate şi familie a fost sesizată cu dezbaterea şi avizarea în fond, în procedură de urgenţă, a  proiectului de Lege privind calitatea apei potabile (CE). La întocmirea raportului de înlocuire, comisia a avut în vedere avizele primite de la Comisia juridică, de disciplină şi imunităţi, Comisia pentru industrii şi servicii, Comisia pentru administraţie publică, amenajarea teritoriului şi echilibru ecologic, Consiliul Legislativ , avizul Consiliului Economic şi Social, precum şi punctul de vedere al Ministerului Sănătăţii şi Familiei .

Proiectul de lege creează cadrul legal cu privire la cerinţele pe care trebuie să le îndeplinească apa potabilă, în scopul protejării stării de sănătate a populaţiei deservite al asigurării unei ape potabile curate, sanogene, precum şi al informării populaţiei asupra calităţii acesteia.

Prin prezentul proiect de lege se realizează armonizarea legislaţiei naţionale în domeniul apelor potabile utilizate sau destinate consumului uman, cu reglementările comunitare în domeniu. Astfel, marea majoritate a dispoziţiilor comunitare prevăzute în Directiva 98/83/CE referitoare la calitatea apei pentru consumul uman, atât din punct de vedere al indicatorilor chimici şi microbiologici cât şi al eficientizării metodelor de analiză a indicatorilor de performanţă al acestora, au fost preluate în cadrul proiectului de lege. 

Proiectul de lege cuprinde prevederi privind caracteristicile apei potabile, măsurile ce trebuie luate pentru a asigura calitatea acesteia, precum şi derogările ce se acordă în unele cazuri.


Faţă de cele prezentate mai sus, comisia propune Plenului Camerei Deputaţilor spre dezbatere şi aprobare proiectul de lege cu amendamentele ce fac obiectul raportului de înlocuire.

2. În raport de obiectul şi conţinutul său, proiectul de lege face parte din categoria legilor ordinare, potrivit prevederilor art.74 alin.(2) din Constituţie.

3. La dezbaterea proiectului de lege au participat ca invitaţi, în conformitate cu prevederile art.51 şi 52 din Regulamentul Camerei Deputaţilor doamna Luminiţa Gheorghiu, secretar de stat al Ministerului Sănătăţii şi Familiei şi doamna Ioana Iacob, director general adjunct la Direcţia generală de sănătate publică din Ministerul Sănătăţii şi Familiei .

4. La lucrările comisiei din 8 şi 10.05.2002, din totalul de 14 membri, au fost prezenţi 12 deputaţi . 

Raportul comisiei a fost adoptat în unanimitate.

5. Proiectul de lege a fost adoptat de Senat în şedinţa din 27 martie 2002.

I. Amendamente admise

În urma dezbaterii, Comisia pentru sănătate şi familie propune adoptarea proiectului de lege cu următoarele amendamente:

Nr.

crt.
Textul iniţial
Text propus de Comisie

( autorul amendamentului )
Motivarea

propunerii amendamentelor

0.
1.
2.
3.

1.
Titlul legii

“Lege privind calitatea apei potabile”
Nemodificat.


2.
CAPITOLUL I - titlu

Dispoziţii generale
Nemodificat.


3.
Art.1.

“Art.1. -  Prezenta lege reglementează calitatea apei potabile, având ca obiectiv protecţia sănătăţii oamenilor împotriva efectelor oricărui tip de contaminare a apei potabile, prin asigurarea calităţii ei de apă curată şi sanogenă.”


Nemodificat.


4.
Art.2.

“Art.2. – În sensul prezentei legi, următorii termeni se definesc astfel:

1. apă potabilă – apa destinată consumului uman, după cum urmează:

a) orice tip de apă în stare naturală sau după tratare, folosită pentru băut, gătit, la prepararea hranei sau pentru alte scopuri casnice, indiferent de originea ei şi indiferent dacă este furnizată prin reţea de distribuţie, din rezervor sau este comercializată în sticle sau alte recipiente;

b) toate tipurile de apă folosită ca sursă în industria alimentară pentru fabricarea, procesarea, conservarea sau comercializarea produselor sau substanţelor destinate consumului uman, cu excepţia cazului în care Ministerul Sănătăţii şi Familiei şi Ministerul Agriculturii, Alimentaţiei şi Pădurilor aprobă folosirea apei şi este demonstrat că apa utilizată nu afectează calitatea şi salubritatea produsului alimentar în forma lui finită.

2. sistem de distribuţie/instalaţie interioară – totalitatea conductelor, garniturilor şi dispozitivelor instalate între robinetele de apă utilizată în mod normal pentru consumul uman şi reţeaua de distribuţie exterioară, dar numai atunci când acestea nu intră în responsabilitatea furnizorului de apă, în calitatea sa de producător/distribuitor de apă, în conformitate cu legislaţia în vigoare.”
Se propune ca art.2 să se reformuleze după cum urmează:

“Art.2. – În sensul prezentei legi, următorii termeni se definesc astfel:

1. Prin apă potabilă se înţelege apa destinată consumului uman, după cum urmează:

a) orice tip de apă în stare naturală sau după tratare, folosită pentru băut, la prepararea hranei sau pentru alte scopuri casnice, indiferent de originea ei şi indiferent dacă este furnizată prin reţea de distribuţie, din rezervor sau este distribuită în sticle sau alte recipiente;

b) Nemodificat.

2. Prin sistem de distribuţie sau instalaţie interioară se înţelege totalitatea conductelor, garniturilor şi dispozitivelor instalate între robinetele de apă utilizată în mod normal pentru consumul uman şi reţeaua de distribuţie exterioară, dar numai atunci când acestea nu intră în responsabilitatea furnizorului de apă, în calitatea sa de producător şi/sau distribuitor de apă, în conformitate cu legislaţia în vigoare.”

Autori: dl.dep.prof.dr.Mircea Ifrim (Grupul Parlamentar al PRM) , dl.dep.dr.Ludovic Abiţei (Grupul Parlamentar al PRM) , dl.dep.dr.Ovidiu Brînzan (Grupul Parlamentar al PSD ) şi dl.dep.farm.Ion Burnei (Grupul Parlamentar al PSD ) .
Pentru o formulare corectă a definiţiei.

Textul face referire la originea şi modul de furnizare a apei, în general.

Pentru o formulare corectă a definiţiei şi pentru respectarea normelor de tehnică legislativă.



5.
Art.3 alin.(1)
“Art.3. - (1) Dispoziţiile prezentei legi nu se aplică următoarelor tipuri de ape:

a) apelor naturale minerale, recunoscute ca atare de către autorităţile competente, în conformitate cu legislaţia în vigoare;

b) apelor care au proprietăţi terapeutice, în sensul prevederilor stabilite prin lege, reglementări sau procedee administrative referitoare la produsele farmaceutice.”


Nemodificat.


6.
Art.3 alin.(2) şi (3)

“(2) Pot fi exceptate de la prevederile prezentei legi:

a) apa destinată exclusiv utilizărilor pentru care Ministerul Sănătăţii şi Familiei se declară satisfăcut de calitatea acesteia şi care nu influenţează direct sau indirect sănătatea consumatorilor cărora le este destinată, cum ar fi apa de băut pentru armată;

b) apa potabilă provenind de la producător de apă individual, care furnizează mai puţin de 10 m3 în medie pe zi sau care deserveşte mai puţin de 50 de persoane, cu excepţia cazului  în care apa este produsă ca parte a unei activităţi comerciale sau publice.

(3) Pentru cazurile prevăzute la alin.(2) lit.b), autorităţile de sănătate publică judeţene şi a municipiului Bucureşti vor informa populaţia în cauză asupra acestor exceptări şi asupra oricărei măsuri ce poate fi luată în vederea protejării sănătăţii de efectele adverse rezultate din orice fel de contaminare a apei potabile. În situaţia în care se evidenţiază că, prin calitatea ei, o astfel de apă ar putea constitui un potenţial pericol pentru sănătate, populaţiei afectate i se vor face de îndată recomandările de rigoare, conform Normelor de supraveghere, inspecţie sanitară şi monitorizare a calităţii apei potabile.”
Se propune ca, la art.3, alin.(2) şi (3), să se reformuleze după cum urmează:

“(2) Se exceptează de la prevederile prezentei legi:

a) apa destinată exclusiv utilizărilor în condiţii speciale pentru care Ministerul Sănătăţii şi Familiei se declară satisfăcut de calitatea acesteia şi care nu influenţează direct sau indirect sănătatea consumatorilor cărora le este destinată;

b) Nemodificat.
(3) Pentru cazurile prevăzute la alin.(2) lit.b), autorităţile de sănătate publică judeţene şi a municipiului Bucureşti vor informa populaţia în cauză asupra acestor exceptări şi asupra oricărei măsuri ce poate fi luată în vederea protejării sănătăţii de efectele adverse rezultate din orice fel de contaminare a apei potabile; în situaţia în care se evidenţiază că, prin calitatea ei, o astfel de apă ar putea constitui un potenţial pericol pentru sănătate, populaţiei afectate i se vor face de îndată recomandările de rigoare, conform Normelor de supraveghere, inspecţie sanitară şi monitorizare a calităţii apei potabile.”

Autori: dl.dep.prof.dr.Mircea Ifrim (Grupul Parlamentar al PRM) , dl.dep.dr.Ovidiu Brînzan (Grupul Parlamentar al PSD ) şi dl.dep.dr.Ludovic Abiţei (Grupul Parlamentar al PRM) .


Pentru o exprimare corectă.

Orice sursă de apă, indiferent de numărul de consumatori şi de destinaţie, trebuie să fie calitativ corespunzătoare conform prezentei legi.

Pentru respectarea normelor de tehnică legislativă.

7.
CAPITOLUL II - titlu

Condiţii de calitate
Nemodificat.


8.
Art.4 alin.(1)

“Art.4.- (1) Apa potabilă trebuie să fie sanogenă şi curată, îndeplinind următoarele condiţii:

a) să fie lipsită de orice fel de microorganisme, paraziţi sau orice fel de substanţe care, prin număr sau prin concentraţie, pot constitui un pericol potenţial pentru sănătatea umană;

b) să întrunească cerinţele minime prevăzute în tabelele 1A, 1B şi tabelul 2 din anexa nr.1; 

c) să respecte prevederile art.5 – 8 şi art.10;


Se propune ca art.4 alin.(1) să se reformuleze după cum urmează:

“Art.4.- (1) Apa potabilă trebuie să fie sanogenă şi curată, îndeplinind următoarele condiţii:

a) să fie lipsită de microorganisme, paraziţi sau substanţe care, prin număr sau concentraţie, pot constitui un pericol potenţial pentru sănătatea umană;

b) Nemodificat; 

c) Nemodificat.

Autori: dl.dep.dr.Ludovic Abiţei (Grupul Parlamentar al PRM) , doamna dep.dr.Ana Florea (Grupul Parlamentar al Minorităţilor Naţionale) şi dl.dep.dr.Liviu Dragoş (Grupul Parlamentar al PNL) .


Pentru o exprimare clară şi corectă.



9.
Art.4 alin.(2)
“(2) Măsurile de aplicare a prezentei legi nu trebuie să conducă direct sau indirect la deteriorarea calităţii reale a apei potabile, care să afecteze sănătatea umană, sau la creşterea gradului de poluare a apelor utilizate pentru obţinerea apei potabile.”
Nemodificat.


10.
Art.5 alin.(1)
“Art.5. – (1) Calitatea apei potabile destinate consumului uman trebuie să corespundă valorilor stabilite pentru parametrii prevăzuţi în anexa nr.1. În privinţa parametrilor prevăzuţi în tabelul 3 din anexa nr.1, valorile lor sunt stabilite în scopul evaluării calităţii apei potabile în programele de monitorizare şi în vederea îndeplinirii obligaţiilor prevăzute la art.8.

(2) Ministerul Sănătăţii şi Familiei aprobă valori pentru parametrii suplimentari, care nu sunt incluşi în anexa nr.1, la propunerea autorităţilor de sănătate publică judeţene şi a municipiului Bucureşti, acolo unde măsurile de protecţie a sănătăţii publice pe teritoriul unui judeţ sau al municipiului Bucureşti sau pe o parte din teritoriul acestora o impun. Valorile stabilite trebuie să satisfacă cel puţin condiţiile prevăzute la art.4 alin.(1) lit.a).”


Se propune ca art.5 alin.(1) şi (2) să se reformuleze după cum urmează:

“Art.5. – (1) Calitatea apei potabile destinate consumului uman trebuie să corespundă valorilor stabilite pentru parametrii prevăzuţi în anexa nr.1; în privinţa parametrilor prevăzuţi în tabelul 3 din anexa nr.1, valorile lor sunt stabilite în scopul evaluării calităţii apei potabile în programele de monitorizare şi în vederea îndeplinirii obligaţiilor prevăzute la art.8.

(2) Ministerul Sănătăţii şi Familiei aprobă valori pentru parametrii suplimentari, care nu sunt incluşi în anexa nr.1, la propunerea autorităţilor de sănătate publică judeţene şi a municipiului Bucureşti, acolo unde măsurile de protecţie a sănătăţii publice pe teritoriul unui judeţ sau al municipiului Bucureşti sau pe o parte din teritoriul acestora o impun; valorile stabilite trebuie să respecte condiţiile prevăzute la art.4 alin.(1) lit.a).”

Autori: dl.dep.Dan Ionescu (Independent afiliat la Grupul Parlamentar al PSD ) şi dl.dep.dr.Ion Luchian (Grupul Parlamentar al PNL) .
Pentru respectarea normelor de tehnică legislativă.

Valorile respectă un regim parametric, nu satisfac nevoi, şi pentru respectarea normelor de tehnică legislativă.

11.
Art.6.

“Art.6. – (1) Calitatea apei potabile trebuie să fie corespunzătoare cu valorile stabilite pentru parametri, conform art.5, în următoarele puncte de prelevare a probelor:

a) la robinetul consumatorului şi la punctul de intrare în clădire, în cazul apei potabile furnizate prin reţeaua de distribuţie;

b) la punctul de curgere a apei din cisternă, în cazul apei potabile furnizate în acest mod;

c) în punctul în care apa se pune în sticle sau în alte recipiente, în cazul apei potabile îmbuteliate pentru comercializare;

d) în punctul din care apa este preluată în procesul de producţie, în cazul apei utilizate în industria alimentară.

(2) Dacă în situaţia prevăzută la alin.(1) lit.a), se constată că valorile parametrilor nu se încadrează în valorile stabilite pentru parametri, în conformitate cu art.5, din cauza sistemului de distribuţie interioară sau a modului de întreţinere a acestuia, se consideră că au fost îndeplinite obligaţiile ce revin producătorului şi/sau distribuitorului, conform art.5 şi anexei nr.1, cu excepţia situaţiei în care apa este furnizată direct publicului: în restaurante, şcoli, spitale, instituţii socio-culturale, aşezăminte sociale şi culturale.

(3) În cazul constatării situaţiei prevăzute la alin.(2), dacă există riscul ca situaţia prezentată la alin.(1) lit.a) să nu satisfacă valorile parametrice stabilite în conformitate cu art.5, autorităţile de sănătate publică judeţene şi a municipiului Bucureşti, producătorii/distribuitorii de apă potabilă se vor asigura că:

a) proprietarii şi/sau consumatorii au fost notificaţi în scris să ia măsurile corespunzătoare de remediere şi întreţinere a sistemului de distribuţie interioară sau de tratare corespunzătoare a apei potabile înaintea punctului de racordare la distribuţia interioară, în scopul reducerii sau eliminării riscului ca apa potabilă, după racordare, să nu respecte valorile parametrice stabilite pentru aceasta;

b) proprietarii şi/sau consumatorii în cauză au fost informaţi în mod corespunzător şi notificaţi în scris asupra oricărui tip de măsuri suplimentare de remediere pe care aceştia ar trebuie să le ia.”


Se propune ca art.6 să se reformuleze după cum urmează:

“Art.6. – (1) Calitatea apei potabile este corespunzătoare când  valorile stabilite pentru parametrii, sunt în conformitate cu anexa nr.1, în următoarele puncte de prelevare a probelor:

a)Nemodificat.

b)Nemodificat.

c) în punctul în care apa se pune în sticle sau în alte recipiente, în cazul apei potabile îmbuteliate;

d)Nemodificat.

(2) Dacă în situaţia prevăzută la alin.(1) lit.a), se constată că valorile parametrilor nu se încadrează în valorile stabilite pentru parametri, în conformitate cu anexa nr.1, din cauza sistemului de distribuţie interioară sau a modului de întreţinere a acestuia, se consideră că au fost îndeplinite obligaţiile ce revin producătorului respectiv distribuitorului, cu excepţia situaţiei în care apa este furnizată direct publicului precum: unităţi de învăţământ, unităţi de asistenţă medicală, instituţii socio-culturale şi cantine.

(3) În cazul constatării situaţiei prevăzute la alin.(2),  autorităţile de sănătate publică judeţene şi a municipiului Bucureşti, producătorii, distribuitorii şi consumatorii, după caz, vor fi informaţi prin notificare scrisă să ia măsurile corespunzătoare de remediere şi întreţinere a reţelei de distribuţie, respectiv a sistemului de distribuţie interioară şi care sunt măsurile suplimentare necesare pentru prevenirea îmbolnăvirii.”
Autori: dl.dep.prof.dr.Mircea Ifrim (Grupul Parlamentar al PRM) ,  dl.dep.dr.Constantin Florentin Moraru (Grupul Parlamentar al PRM) , dl.dep.Petre Naidin (Grupul Parlamentar al PSD ) , dl.dep.George Moisescu (Grupul Parlamentar al PRM) şi Comisia pentru administraţie publică, amenajarea teritoriului şi echilibru ecologic.
Pentru folosirea corectă a trimiterilor şi pentru respectarea normelor de tehnică legislativă.

Textul face referire numai la modul de distribuţie al apei potabile şi nu la comercializarea acesteia.

Pentru folosirea corectă a trimiterilor.

Pentru folosirea denumirii corecte a acestor instituţii.

Textele de la lit.a) şi b) impun, celor răspunzători de starea instalaţiilor interioare, să dispună măsuri în alt sector care nu le aparţine.



12.
CAPITOLUL III - titlu

Monitorizare
Nemodificat.


13.
Art.7.

“Art.7. – (1) Monitorizarea calităţii apei potabile se asigură de către producător şi de către autoritatea de sănătate publică judeţeană sau a municipiului Bucureşti, unităţi cu personalitate juridică subordonate Ministerului Sănătăţii şi Familiei .

(2) Ministerul Sănătăţii şi Familiei va elabora, în termen de 90 de zile de la data publicării prezentei legi în Monitorul Oficial al României, Partea I, Normele de supraveghere, inspecţie sanitară şi monitorizare a calităţii apei potabile, conform cerinţelor minime din anexa nr.2.

(3) Producătorii, distribuitorii sau utilizatorii de apă potabilă:

a) prin sistem public colectiv sau individual;

b) prin îmbuteliere pentru a fi comercializată în sticle sau alte recipiente;

c) pentru industria alimentară, 

vor asigura monitorizarea curentă, de control, a apei potabile, conform unui program, care să cuprindă, cel puţin, controlul eficienţei tehnologiei de tratare, îndeosebi a dezinfecţiei şi al calităţii apei potabile produse/distribuite/utilizate.

(4) Procedurile pentru monitorizarea prevăzută la alin.(3) vor fi stabilite în conformitate cu Normele de supraveghere, inspecţie sanitară şi monitorizare a calităţii apei potabile, iar programul de monitorizare trebuie să fie avizat de către autoritatea de sănătate publică judeţeană, respectiv a municipiului Bucureşti.

(5) Laboratoarele care efectuează monitorizarea apei potabile vor respecta specificaţiile prevăzute în anexa nr.3, referitoare la modul de analiză a parametrilor stabiliţi.

(6) Se pot utiliza şi alte metode de analiză în afara celor prevăzute în anexa nr.1, dacă se probează că rezultatele obţinute sunt comparabile. Laboratoarele care au recurs la metode alternative vor prezenta toate informaţiile de validare a acestora, conform anexei nr.3. Pentru parametrii prevăzuţi la punctele 2 şi 3 din anexa nr.3, se poate utiliza orice altă metodă de analiză, dacă aceasta întruneşte cerinţele stabilite.

(7) Autorităţile de sănătate publică judeţene şi a municipiului Bucureşti pot decide efectuarea unei monitorizări suplimentare, dacă există dovezi care atestă prezenţa anumitor substanţe sau microorganisme, în cantitate sau număr, pentru care nu a fost stabilită nici o valoare a parametrilor, în conformitate cu prevederile art.5, şi care pot constitui un pericol potenţial pentru sănătatea umană. Monitorizarea suplimentară trebuie realizată individualizat pentru substanţele şi microorganismele în cauză.”
Se propune ca art.7 să se reformuleze după cum urmează:

“Art.7. – (1) Monitorizarea calităţii apei potabile se asigură de către producător, distribuitor şi de autoritatea de sănătate publică judeţeană sau a municipiului Bucureşti.

(2) Nemodificat.

(3) Producătorii, distribuitorii sau utilizatorii de apă potabilă:

a) Nemodificat.

b) prin îmbuteliere  în sticle sau alte recipiente;

c) pentru industria alimentară, 

vor asigura monitorizarea curentă, de control, a apei potabile, conform unui program, care trebuie să cuprindă, cel puţin, controlul eficienţei tehnologiei de tratare, îndeosebi a dezinfecţiei şi al calităţii apei potabile produse, distribuite şi utilizate.

(4) Nemodificat.

(5) Nemodificat.

(6) Se pot utiliza şi alte metode de analiză în afara celor prevăzute în anexa nr.1, dacă se probează că rezultatele obţinute sunt comparabile; laboratoarele care au recurs la metode alternative vor prezenta toate informaţiile de validare a acestora, conform anexei nr.3; pentru parametrii prevăzuţi la punctele 2 şi 3 din anexa nr.3, se poate utiliza orice altă metodă de analiză, dacă aceasta întruneşte cerinţele stabilite.

(7) Autorităţile de sănătate publică judeţene şi a municipiului Bucureşti pot decide efectuarea unei monitorizări suplimentare, dacă există dovezi care atestă prezenţa în apă a unor substanţe sau microorganisme, care nu au fost stabilite ca parametri în conformitate cu anexa nr.1 şi care, pot constitui un pericol potenţial pentru sănătatea umană; monitorizarea suplimentară se realizează individualizat pentru fiecare substanţă sau microorganism  în cauză.”

Autori:dl.dep.dr.Ludovic Abiţei (Grupul Parlamentar al PRM) , doamna dep.Iulia Pataki (Grupul Parlamentar al UDMR) şi doamna dep.Constanţa Popa (Grupul Parlamentar al PRM) .


Producătorul şi distribuitorul sunt direct răspunzători de calitatea apei distribuite şi pentru o exprimare mai clară.

Textul face referire la distribuţia şi nu la comercializarea apei potabile.

Textul legii trebuie să aibă un caracter imperativ.

Pentru respectarea normelor de tehnică legislativă.

Pentru folosirea unei terminologii unitare şi pentru claritatea textului.

Monitorizarea se va stabili pe baza potenţialului patogen în conformitate cu literatura de specialitate.



14.
CAPITOLUL IV - titlu

Măsuri de remediere şi restricţii în utilizare
Nemodificat.


15.
Art.8.

“Art.8. – (1) Orice neconformitate faţă de valorile stabilite pentru parametri, conform art.5, este analizată imediat de către autoritatea de sănătate publică care efectuează inspecţia şi controlul calităţii apei potabile şi de către producătorii/distribuitorii/utilizatorii prevăzuţi la art.7 alin.(3) lit.c), în scopul identificării cauzei.

(2) Dacă, cu toate măsurile luate pentru îndeplinirea condiţiilor prevăzute la art.4 alin.(1), apa potabilă nu întruneşte valorile stabilite pentru parametri, conform art.5, se vor aplica prevederile art.6 alin.(2), iar autoritatea de sănătate publică judeţeană sau a municipiului Bucureşti va dispune luarea de urgenţă a măsurilor de remediere necesare restabilirii calităţii apei. Se va acorda prioritate acţiunilor corective pentru parametrii a căror depăşire reprezintă un pericol pentru sănătatea umană.

(3) Autorităţile de sănătate publică judeţene şi a municipiului Bucureşti vor dispune interzicerea sau restricţionarea utilizării apei potabile, fie că s-au înregistrat sau nu neconformităţi faţă de valorile parametrilor, dacă apa potabilă constituie un pericol pentru sănătatea umană, şi vor verifica dacă au fost luate toate măsurile necesare pentru protejarea sănătăţii umane. În astfel de cazuri, consumatorii trebuie să fie informaţi de îndată şi vor primi toate recomandările ce se impun.

(4) Autorităţile de sănătate publică judeţene şi a municipiului Bucureşti, împreună cu alte instituţii şi servicii publice competente, vor decide ce tip de măsură dintre cele prevăzute la alin.(3) va fi aplicată, ţinând cont de riscurile pentru sănătatea populaţiei generate de întreruperea aprovizionării cu apă potabilă sau de restricţii în utilizarea acesteia.

(5) Ministerul Sănătăţii şi Familiei , Ministerul Apelor şi Protecţiei Mediului şi Ministerul Administraţiei Publice vor stabili normele metodologice pentru acordarea asistenţei de specialitate, în vederea aplicării prevederilor prevăzute la alin.(3) şi (4), în termen de 180 de zile de la data publicării prezentei legi în Monitorul Oficial al României, Partea I.

(6) În cazul neconformării la valorile parametrilor sau la specificaţiile prevăzute în tabelul 3 din anexa nr.1, autorităţile de sănătate publică judeţene şi a municipiului Bucureşti vor analiza dacă această neconformare reprezintă un risc pentru sănătatea populaţiei şi vor dispune măsurile de remediere necesare pentru restabilirea calităţii apei, în scopul protejării sănătăţii.

(7) În orice situaţie în care sunt luate măsuri de remediere, autorităţile de sănătate publică judeţene şi a municipiului Bucureşti vor dispune informarea consumatorilor, cu excepţia cazurilor în care nerespectarea valorilor parametrilor nu are însemnătate pentru sănătatea acestora.”
Se propune ca art.8 să se reformuleze după cum urmează:

“Art.8. – (1) Neîncadrarea în valorile stabilite pentru parametrii prevăzuţi în anexa nr.1, este analizată imediat de către autoritatea de sănătate publică care efectuează inspecţia şi controlul calităţii apei potabile precum şi de către producătorii, distribuitorii şi utilizatorii implicaţi , în scopul identificării cauzei.

(2) Dacă, prin  toate măsurile luate pentru îndeplinirea condiţiilor prevăzute la art.4 alin.(1), apa potabilă nu întruneşte valorile stabilite pentru parametri în conformitate cu anexa nr.1,  se  aplică prevederile art.6 alin.(2), iar autoritatea de sănătate publică judeţeană sau a municipiului Bucureşti  dispune luarea de urgenţă a măsurilor de remediere necesare restabilirii calităţii apei ; se acordă prioritate acţiunilor corective pentru parametrii a căror depăşire reprezintă un pericol pentru sănătatea umană.

(3) Autorităţile de sănătate publică judeţene şi a municipiului Bucureşti  dispun interzicerea sau restricţionarea utilizării apei potabile, fie că s-au înregistrat sau nu neconformităţi faţă de valorile parametrilor, dacă apa potabilă constituie un pericol pentru sănătatea umană şi verifică  dacă au fost luate toate măsurile necesare pentru protejarea sănătăţii umane; în astfel de cazuri, consumatorii trebuie să fie informaţi de îndată şi primesc toate recomandările ce se impun.

(4) Autorităţile de sănătate publică judeţene şi a municipiului Bucureşti, împreună cu alte instituţii şi servicii publice competente, vor decide ce tip de măsură dintre cele prevăzute la alin.(3) se aplică ţinând cont de riscurile pentru sănătatea populaţiei generate de întreruperea aprovizionării cu apă potabilă sau de restricţii în utilizarea acesteia.

(5) Ministerul Sănătăţii şi Familiei , Ministerul Apelor şi Protecţiei Mediului şi Ministerul Administraţiei Publice stabilesc normele metodologice pentru acordarea asistenţei de specialitate, în vederea aplicării prevederilor prevăzute la alin.(3) şi (4), în termen de 180 de zile de la data publicării prezentei legi în Monitorul Oficial al României, Partea I.

(6) În cazul neconformării la valorile parametrilor sau la specificaţiile prevăzute în tabelul 3 din anexa nr.1, autorităţile de sănătate publică judeţene şi a municipiului Bucureşti analizează dacă această neconformare reprezintă un risc pentru sănătatea populaţiei şi vor dispune măsurile de remediere necesare pentru restabilirea calităţii apei, în scopul protejării sănătăţii.

(7) În orice situaţie în care sunt luate măsuri de remediere, autorităţile de sănătate publică judeţene şi a municipiului Bucureşti dispun informarea consumatorilor, cu excepţia cazurilor în care nerespectarea valorilor parametrilor nu are însemnătate pentru sănătatea acestora.”

Autori:dl.dep.Gheorghe Popescu (Grupul Parlamentar al PSD ) şi dl.dep.farm.Ion Burnei (Grupul Parlamentar al PSD ) .
Analiza apei de către producători trebuie să se efectueze nu numai la apa industrială, ci şi la apa ce este distribuită populaţiei.

Pentru o exprimare mai clară şi pentru o încadrare mai concretă în situaţia dată.

Pentru respectarea normelor de tehnică legislativă.

Pentru respectarea normelor de tehnică legislativă.

Idem.

Idem.

Idem.

16.
CAPITOLUL V - titlu

Derogări
Nemodificat.


17.
Art.9.
“Art.9. – (1) Ministerul Sănătăţii şi Familiei poate aproba, la solicitarea autorităţilor de sănătate publică judeţene şi a municipiului Bucureşti, derogări, pe o perioadă determinată, de la valorile parametrilor prevăzuţi la art.5 alin.(2) sau în tabelul 2 din anexa nr.1, până la o valoare ce va fi stabilită şi aprobată de către Ministerul Sănătăţii şi Familiei , luându-se în considerare riscul pentru sănătate şi alternativele de aprovizionare cu apă potabilă a populaţiei din zona respectivă. Derogările vor fi limitate la o perioadă de timp cât mai scurtă şi nu vor depăşi o durată de trei ani. În situaţia în care autorităţile de sănătate publică judeţene şi a municipiului Bucureşti solicită prelungirea derogării, se va înainta Ministerului Sănătăţii şi Familiei analiza situaţiei şi motivarea solicitării de obţinere a celei de a doua derogări. Pentru o a doua derogare nu se va depăşi termenul de trei ani.

(2) În cazuri excepţionale, Ministerul Sănătăţii şi Familiei poate aproba o a treia derogare, pentru o perioadă care, de asemenea, nu va depăşi trei ani. Decizia pentru o astfel de cerere va fi luată de către Ministerul Sănătăţii şi Familiei , în termen de trei luni de la depunerea solicitării.

(3) Pentru orice derogare acordată în conformitate cu alin.(1) şi (2), trebuie specificate următoarele:

a) motivele derogării;

b) parametrul în cauză, rezultatele relevante ale monitorizării anterioare şi valoarea maximă permisă prin derogare;

c) zona geografică, cantitatea de apă furnizată zilnic, mărimea populaţiei afectate şi eventualele consecinţe asupra întreprinderilor producătoare de alimente;

d) o schemă de monitorizare adecvată;

e) un rezumat al planului măsurilor de remediere necesare, ce va include un calendar al activităţilor şi o estimare a costului de evaluare a situaţiei;

f) durata solicitată pentru derogare.

(4) Prevederile alin.(3) nu se aplică dacă autoritatea de sănătate publică judeţeană sau a municipiului Bucureşti consideră că nerespectarea valorii parametrilor nu prezintă risc pentru sănătate şi dacă măsurile luate în conformitate cu art.8 alin.(2) sunt suficiente pentru remedierea deficienţei în termen de 30 de zile. În această situaţie, se va stabili de către Ministerul Sănătăţii şi Familiei , împreună cu alte autorităţi implicate, numai o valoare maximum admisă a parametrilor în cauză şi durata necesare pentru remedierea deficienţei.

(5) Prevederile alin.(4) nu se mai aplică dacă într-un sistem de aprovizionare cu apă potabilă se constată pentru un parametru o valoare corespunzătoare valorii stabilite pentru acel parametru pe o perioadă mai mare de 30 de zile consecutive, în ultimele 12 luni.

(6) Autorităţile de sănătate publică şi autorităţile administraţiei publice locale din teritoriul pentru care s-a recurs la derogările prevăzute în acest articol vor informa populaţia afectată, despre aceste derogări şi despre condiţiile de gestionare a acestora, în termen de 48 de ore de la confirmare. Autorităţile de sănătate publică judeţene, împreună cu autorităţile administraţiei publice locale, vor asigura acordarea de asistenţă grupurilor de populaţie vulnerabile, pentru care derogarea implică un risc special. Aceste obligaţii nu se vor aplica în cazurile prevăzute la alin.(4), cu excepţia situaţiilor în care autorităţile implicate decid contrariul.

(7) Autorităţile de sănătate publică judeţene şi a municipiului Bucureşti, cu excepţia derogărilor prevăzute la alin.(4), vor informa Ministerul Sănătăţii şi Familiei în termen de 60 de zile asupra oricărei derogări referitoare la un sistem individual de aprovizionare cu apă potabilă care furnizează mai mult de 1.000 m3 în medie pe zi sau aprovizionează mai mult de 5.000 de persoane, inclusiv cu privire la specificaţiile prevăzute la alin.(3).

(8) Prevederile alin.(1) – (7) nu se aplică apei potabile comercializate în sticle sau alte recipiente.”
Se propune ca art.9 să se reformuleze după cum urmează:

“Art.9. – (1) Ministerul Sănătăţii şi Familiei poate aproba, la solicitarea autorităţilor de sănătate publică judeţene şi a municipiului Bucureşti, derogări, pe o perioadă determinată, de la valorile parametrilor stabiliţi în conformitate cu prevederile art.5 alin.(2) sau tabelul 2 din anexa nr.1, până la o valoare ce va fi stabilită şi aprobată de către Ministerul Sănătăţii şi Familiei , luându-se în considerare riscul pentru sănătate şi alternativele de aprovizionare cu apă potabilă a populaţiei din zona respectivă; derogările vor fi limitate la o perioadă de timp cât mai scurtă şi nu vor depăşi o durată de trei ani; în situaţia în care autorităţile de sănătate publică judeţene şi a municipiului Bucureşti solicită prelungirea derogării, se va înainta Ministerului Sănătăţii şi Familiei analiza situaţiei şi motivarea solicitării de obţinere a celei de a doua derogări; pentru o a doua derogare nu se va depăşi termenul de trei ani.

(2) În cazuri excepţionale, Ministerul Sănătăţii şi Familiei poate aproba o a treia derogare, pentru o perioadă care, de asemenea, nu va depăşi trei ani; decizia pentru o astfel de cerere va fi luată de către Ministerul Sănătăţii şi Familiei , în termen de trei luni de la depunerea solicitării.

(3) Pentru orice derogare acordată în conformitate cu alin.(1) şi (2), trebuie specificate următoarele:

a)Nemodificat.

b) Nemodificat.

c)Nemodificat.

d) schema de monitorizare adecvată;

e)Nemodificat.

f) durata derogării;
(4) Prevederile alin.(3) nu se aplică dacă autoritatea de sănătate publică judeţeană sau a municipiului Bucureşti consideră că nerespectarea valorii parametrilor nu prezintă risc pentru sănătate şi dacă măsurile luate în conformitate cu art.8 alin.(2) sunt suficiente pentru remedierea deficienţei în termen de 30 de zile; în această situaţie Ministerul Sănătăţii şi Familiei stabileşte împreună cu alte autorităţi implicate, numai o valoare maxim admisă a parametrilor în cauză şi durata necesară pentru remedierea deficienţei.

(5) Prevederile alin.(4) nu se mai aplică dacă într-un sistem de aprovizionare cu apă potabilă se constată pentru un parametru o valoare necorespunzătoare valorii stabilite pentru acel parametru o perioadă mai mare de 30 de zile consecutiv, în ultimele 12 luni.

(6) Autorităţile de sănătate publică şi autorităţile administraţiei publice locale din teritoriul pentru care s-a recurs la derogările prevăzute în acest articol vor informa populaţia afectată, despre aceste derogări şi despre condiţiile de gestionare a acestora, în termen de 48 de ore de la confirmare; autorităţile de sănătate publică judeţene, împreună cu autorităţile administraţiei publice locale, vor asigura acordarea de asistenţă grupurilor de populaţie vulnerabile, pentru care derogarea implică un risc special; aceste obligaţii nu se vor aplica în cazurile prevăzute la alin.(4), cu excepţia situaţiilor în care autorităţile implicate decid contrariul.

(7) Nemodificat.

(8) Prevederile alin.(1) – (7) nu se aplică apei potabile îmbuteliate în sticle sau alte recipiente.”

Autori: dl.dep.prof.dr.Mircea Ifrim (Grupul Parlamentar al PRM) , dl.dep.dr.Ovidiu Brînzan (Grupul Parlamentar al PSD ) , dl.dep.dr.Liviu Dragoş (Grupul Parlamentar al PNL) şi dl.dep.farm.Ion Burnei (Grupul Parlamentar al PSD ) .
Derogarea se aprobă pentru o decizie preexistentă.

Pentru respectarea normelor de tehnică legislativă.

Pentru respectarea normelor de tehnică legislativă.

Pentru o exprimare  precisă.

Textul alin.(3) face referire la condiţiile derogării şi nu la solicitarea acesteia.

Pentru o exprimare mai clară şi corectă şi pentru respectarea normelor de tehnică legislativă.

Pentru o exprimare mai clară şi corectă.

Pentru respectarea normelor de tehnică legislativă.

Textul se referă la calitatea apei potabile şi nu la modalităţile de comercializare.

18.
CAPITOLUL VI - titlu

Asigurarea calităţii tehnologiilor de tratare, echipamentelor, substanţelor şi materialelor care vin în contact cu apa potabilă
Nemodificat.


19.
Art.10 alin.(1), (2) şi (3)
“(1) Orice substanţă sau materiale utilizate în instalaţiile de producere sau distribuţie, îmbuteliere, transport sau stocare a apei potabile nu trebuie să se regăsească în concentraţii mai mari decât este necesar scopului pentru care au fost utilizate şi nu trebuie să lase în apa potabilă, direct sau indirect, compuşi sau impurităţi care să diminueze protecţia sănătăţii.

(2) Ministerul Sănătăţii şi Familiei şi Ministerul Industriei şi Resurselor vor elabora, în termen de 180 de zile de la data publicării prezentei legi în Monitorul Oficial al României, Partea I, norme privind testarea materialelor şi substanţelor care vin în contact cu apă potabilă.

(3) Ministerul Sănătăţii şi Familiei va elabora în termen de 90 de zile de la publicarea prezentei legi în Monitorul Oficial al României, Partea I, procedura de autorizare sanitară a instalaţiilor de îmbuteliere a apei potabile în sticle sau alte recipiente.”
Nemodificat.


20.
Art.10 alin. (4)

“(4) Comercializarea apei potabile îmbuteliate în sticle sau în alte recipiente se face cu respectarea prevederilor legale privind ambalarea şi etichetarea produselor alimentare.”
Se propune ca, la art.10, alin.(4) să se reformuleze după cum urmează:

“(4) Punerea în consum a apei potabile îmbuteliate în sticle sau în alte recipiente se face cu respectarea prevederilor legale privind ambalarea şi etichetarea produselor alimentare.”

Autori: dl.dep.dr.Ludovic Abiţei (Grupul Parlamentar al PRM) , doamna dep.dr.Ana Florea (Grupul Parlamentar al Minorităţilor Naţionale) şi dl.dep.Dan Ionescu (Independent afiliat la Grupul Parlamentar al PSD ) .
Textul face referire la procesul de îmbuteliere al apei potabile în general.



21.
CAPITOLUL VII -titlu

Informarea şi raportarea
Nemodificat.


22.
Art.11.

“Art.11. – (1) Autorităţile de sănătate publică judeţene şi a municipiului Bucureşti trebuie să asigure disponibilitatea informaţiei în ceea ce priveşte calitatea apei potabile, avizarea consumatorilor despre posibilele efecte asupra sănătăţii şi despre măsurile de remediere luate sau ce se impun a fi luate de către autorităţile competente sau de către consumatorii în cauză. Informaţia trebuie să fie corectă, clară, competentă, furnizată la timp şi actualizată.

(2) În scopul informării consumatorilor, Ministerul Sănătăţii şi Familiei , prin Institutul de Sănătate Publică Bucureşti, va întocmi şi publica, o dată la trei ani, Raportul naţional asupra calităţii apei potabile, care va cuprinde, cel puţin:

a) sistemele de aprovizionare cu apă potabilă, colective sau individuale, care furnizează în medie o cantitate de apă mai mare de 1.000 m3 pe zi sau deservesc mai mult de 5.000 de persoane;

b) situaţia de pe o perioadă de trei ani consecutivi, publicarea efectuându-se la sfârşitul celui de al treilea an;

c) informaţiile minime cuprinse în Raport trebuie să includă cel puţin aspectele la care se referă art.3 alin.(2), art.5 alin.(2), art.7 alin.(2), art.8 şi art.9 alin.(6) şi (7);

d) informaţiile necesare pentru întocmirea Raportului naţional vor fi raportate Institutului de Sănătate Publică Bucureşti, conform Normelor de supraveghere, inspecţie sanitară şi monitorizare a apei potabile.

(3) Producătorii/utilizatorii de apă potabilă vor furniza autorităţii de sănătate publică judeţeană sau a municipiului Bucureşti informaţiile necesare întocmirii Raportului anual.

(4) Producătorii/utilizatorii de apă potabilă vor înregistra şi vor păstra datele privind calitatea apei potabile produsă/distribuită/utilizată conform prevederilor Normelor de supraveghere, inspecţie sanitară şi monitorizare a calităţii apei potabile.

(5) Producătorii de apă potabilă distribuită prin sistem public trebuie să asigure accesul populaţiei la datele privind calitatea apei potabile produse, să permită inspecţia de către reprezentanţii populaţiei la orice oră acceptabilă la cel puţin un birou de relaţii cu publicul, să afişeze programul şi numărul de telefon la care se pot obţine date despre calitatea apei potabile produse şi distribuite.

(6) Datele privind calitatea apei potabile sunt disponibile fără plată pentru populaţia deservită de respectivul producător/distribuitor. Pentru persoanele fizice sau juridice, altele decât cele din zona de aprovizionare a producătorului/distribuitorului, se pot percepe taxe pentru obţinerea informaţiilor privind calitatea apei potabile.

(7) Autorităţile de sănătate publică judeţene şi a municipiului Bucureşti, împreună cu producătorii/distribuitorii de apă potabilă vor întocmi şi publica anual Raportul judeţean, respectiv al municipiului Bucureşti, privind calitatea apei potabile, care va cuprinde:

a) sistemele publice de aprovizionare cu apă potabilă, colective sau individuale, inclusiv cele care furnizează în medie o cantitatea de apă mai mică de 10 m3 pe zi sau deservesc mai puţin de 50 de persoane;

b) informaţiile minime cuprinse în raport trebuie să includă cel puţin aspectele la care se referă art.3 alin.(2), art.5 alin.(2), art.7 alin.(2), art.8 şi art.9 alin.(6) şi (7);

c) situaţia de pe o perioadă de un an, publicarea efectuându-se la sfârşitul anului respectiv.”
Se propune ca art.11 să se reformuleze după cum urmează:

“Art.11. – (1) Autorităţile de sănătate publică judeţene şi a municipiului Bucureşti trebuie să asigure disponibilitatea informaţiei în ceea ce priveşte calitatea apei potabile, avizarea consumatorilor despre posibilele efecte asupra sănătăţii şi despre măsurile de remediere luate sau ce se impun a fi luate de către autorităţile competente sau de către consumatorii în cauză; informaţia trebuie să fie corectă, clară,  furnizată la timp şi actualizată.

(2) În scopul informării consumatorilor, Ministerul Sănătăţii şi Familiei , prin Institutul de Sănătate Publică Bucureşti, întocmeşte şi publică, o dată la trei ani, Raportul naţional asupra calităţii apei potabile, care va cuprinde, cel puţin:

a)Nemodificat.

b) Nemodificat.

c)informaţiile minime cuprinse în Raport trebuie să includă cel puţin aspectele la care se referă art.3 alin.(2), art.5 alin.(2),  art.8 şi art.9 alin.(6) şi (7). 

(3) Informaţiile necesare pentru întocmirea Raportului naţional vor fi raportate Institutului de Sănătate Publică Bucureşti, conform Normelor de supraveghere, inspecţie sanitară şi monitorizare a calităţii apei potabile.

(4) Producătorii şi utilizatorii de apă potabilă vor furniza autorităţii de sănătate publică judeţeană sau a municipiului Bucureşti informaţiile necesare întocmirii Raportului anual.

(5) Producătorii şi utilizatorii de apă potabilă vor înregistra şi vor păstra datele privind calitatea apei potabile care este produsă, distribuită şi utilizată conform prevederilor Normelor de supraveghere, inspecţie sanitară şi monitorizare a calităţii apei potabile.

(6) Alin.(5) devine alin.(6) nemodificat.
(7) Datele privind calitatea apei potabile sunt disponibile fără plată pentru populaţia deservită de respectivul producător respectiv distribuitor; pentru persoanele fizice sau juridice, altele decât cele din zona de aprovizionare a producătorului, respectiv distribuitorului, se pot percepe taxe pentru obţinerea informaţiilor privind calitatea apei potabile.

(8) Autorităţile de sănătate publică judeţene şi a municipiului Bucureşti, împreună cu producătorii respectiv distribuitorii de apă potabilă întocmesc şi publică anual,  Raportul judeţean, respectiv al municipiului Bucureşti, privind calitatea apei potabile, care va cuprinde:

a)Nemodificat.

b) informaţiile minime cuprinse în raport trebuie să includă cel puţin aspectele la care se referă art.3 alin.(2), art.5 alin.(2), art.8 şi art.9 alin.(6) şi (7);

c) Nemodificat.
Autori: dl.dep.prof.dr.Mircea Ifrim (Grupul Parlamentar al PRM) ,  dl.dep.dr.Ovidiu Brînzan (Grupul Parlamentar al PSD ) , doamna dep.Constanţa Popa (Grupul Parlamentar al PRM) şi dl.dep.farm.Ion Burnei (Grupul Parlamentar al PSD ) .
Această precizare nu este necesară.

Pentru respectarea normelor de tehnică legislativă.

Raportarea se face după finalizarea studiului.

Referirea la art.7 alin.(2) nu are obiect. S-a preluat, în completare, textul de la art.11 alin.(2) lit.d).

Acest text nu poate face obiectul enumerării de la alin.(2) şi, în consecinţă, a fost preluat, ca alin.(3) în cuprinsul lit.c) a aceluiaşi articol.

Pentru o exprimare corectă.

Idem.

Pentru o exprimare corectă şi pentru respectarea normelor de tehnică legislativă.

Pentru respectarea normelor de tehnică legislativă.

Referirea la art.7 alin.(2) nu are obiect.



23.
CAPITOLUL VIII - titlu
Contravenţii şi sancţiuni
Nemodificat.


24.
Art.12 alin.(1)
“Art.12. – (1) Încălcarea prevederilor prezentei legi atrage răspunderea materială, civilă, disciplinară, contravenţională sau penală, după caz.”


Nemodificat.


25.
Art.12 alin.(2)
“(2) În perioada de implementare a prevederilor prezentei legi, neconformarea la unii dintre parametrii de calitate a apei potabile de către un producător/distribuitor de apă potabilă prin sistem public nu va atrage sancţiuni contravenţionale conform Legii nr.98/1994 privind stabilirea şi sancţionarea contravenţiilor la normele de igienă şi sănătate publică, cu modificările şi completările ulterioare, decât în situaţia în care nu a fost respectat planul şi calendarul activităţilor de conformare a respectivului producător/distribuitor. Neconformarea la parametrii respectivi nu trebuie să pună în pericol starea de sănătate a consumatorilor.”
Se propune ca art.12 alin.(2) să se reformuleze după cum urmează:

“(2) În perioada de implementare a prevederilor prezentei legi, neconformarea la unii dintre parametrii de calitate a apei potabile de către un producător respectiv distribuitor de apă potabilă prin sistem public nu se sancţionează conform Legii nr.98/1994 privind stabilirea şi sancţionarea contravenţiilor la normele legale de igienă şi sănătate publică, publicată în Monitorul Oficial al României, Partea I, nr.317 din 16 noiembrie 1994, cu modificările şi completările ulterioare, decât în situaţia în care nu a fost respectat planul şi calendarul activităţilor de conformare a respectivului producător sau distribuitor; neconformarea la parametrii respectivi nu trebuie să pună în pericol starea de sănătate a consumatorilor.”

Autori: dl.dep.dr.Ludovic Abiţei (Grupul Parlamentar al PRM), dl.dep.dr.Constantin Florentin Moraru (Grupul Parlamentar al PRM) , dl.dep.Petre Naidin (Grupul Parlamentar al PSD ) şi dl.dep.dr.Ion Luchian (Grupul Parlamentar al PNL) .
Pentru respectarea normelor de tehnică legislativă şi pentru o exprimare completă şi precisă.



26.
CAPITOLUL IX – titlu

Dispoziţii finale


Nemodificat.


27.
Art.13.
“Art.13. – (1) Ministerul Administraţiei Publice va lua toate măsurile necesare pentru a asigura respectarea parametrilor de calitate a apei produse şi distribuite prin sisteme publice/colective, până în anul 2020. Ministerul Administraţiei Publice va întocmi şi centraliza planul, calendarul şi costul activităţilor de conformare, în termen de un an de la data publicării prezentei legi în Monitorul Oficial al României.

(2) Ministerul Sănătăţii şi Familiei va lua toate măsurile necesare pentru a asigura monitorizarea de audit a calităţii apei potabile, conform cerinţelor prezentei legi, în termen de 3 ani.

(3) Ministerul Sănătăţii şi Familiei va întocmi planul, calendarul şi costurile activităţilor de monitorizare de audit, în termen de 180 de zile de la data publicării prezentei legi în Monitorul Oficial al României .

(4) Producătorii/utilizatorii de apă în sistem individual vor lua măsurile necesare pentru asigurarea parametrilor de calitate prevăzuţi în prezenta lege, în termen de 10 ani de la data publicării prezentei legi în Monitorul Oficial al României .

(5) Producătorii de apă îmbuteliată în scopul comercializării, vor lua măsurile necesare pentru asigurarea parametrilor de calitate prevăzuţi în lege, în termen de un an calendaristic de la data publicării prezentei legi în Monitorul Oficial al României .

(6) Producătorii/utilizatorii de apă din industria alimentară vor lua măsurile necesare pentru asigurarea parametrilor de calitate prevăzuţi în prezenta lege, în termen de 2 ani de la data publicării prezentei legi în Monitorul Oficial al României .

(7) Ministerul Agriculturii, Alimentaţiei şi Pădurilor va întocmi şi centraliza planul şi calendarul activităţilor de conformare la prevederile prezentei legi a producătorilor/utilizatorilor de apă din industria alimentară, în termen de 180 de zile de la data publicării prezentei legi în Monitorul Oficial al României .”


Se propune ca art.13 să se reformuleze după cum urmează:

“Art.13. – (1) Ministerul Administraţiei Publice va lua toate măsurile necesare pentru a asigura respectarea parametrilor de calitate a apei potabile produse şi distribuite prin sisteme publice , respectiv colective, până în anul 2020;  Ministerul Administraţiei Publice va întocmi şi centraliza planul, calendarul şi costul activităţilor de conformare, în termen de un an de la data publicării prezentei legi în Monitorul Oficial al României, Partea I.
(2) Ministerul Sănătăţii şi Familiei va lua toate măsurile necesare pentru a asigura monitorizarea de audit a calităţii apei potabile, conform cerinţelor prezentei legi, în termen de 3 ani de la data publicării prezentei legi în Monitorul Oficial al României, ParteaI.

(3) Ministerul Sănătăţii şi Familiei va întocmi planul, calendarul şi costurile activităţilor de monitorizare de audit, în termen de 180 de zile de la data publicării prezentei legi în Monitorul Oficial al României , Partea I.

(4) Producătorii , respectiv utilizatorii de apă în sistem individual, vor lua măsurile necesare pentru asigurarea parametrilor de calitate prevăzuţi în prezenta lege, în termen de 10 ani de la data publicării prezentei legi în Monitorul Oficial al României , Partea I.

 (5) Producătorii de apă îmbuteliată iau măsurile necesare pentru asigurarea parametrilor de calitate prevăzuţi de lege, în termen de un an de la data publicării prezentei legi în Monitorul Oficial al României , Partea I.

(6) Producătorii , respectiv utilizatorii de apă din industria alimentară care au surse proprii, vor lua măsurile necesare pentru asigurarea parametrilor de calitate prevăzuţi în prezenta lege, în termen de 2 ani de la data publicării prezentei legi în Monitorul Oficial al României , Partea I.

(7) Ministerul Agriculturii, Alimentaţiei şi Pădurilor va întocmi şi centraliza planul şi calendarul activităţilor de conformare la prevederile prezentei legi a producătorilor, respectiv utilizatorilor de apă din industria alimentară, în termen de 180 de zile de la data publicării prezentei legi în Monitorul Oficial al României, Partea I .”

Autori: dl.dep.prof.dr.Mircea Ifrim (Grupul Parlamentar al PRM), dl.dep.dr.Ludovic Abiţei (Grupul Parlamentar al PRM), doamna dep.Constanţa Popa (Grupul Parlamentar al PRM) şi doamna dep.dr.Ana Florea (Grupul Parlamentar al Minorităţilor Naţionale) .
Pentru respectarea normelor de tehnică legislativă.

Idem.

Idem.

Idem.

Idem.

.

Pentru respectarea normelor de tehnică legislativă.

Pentru eficientizarea activităţii de supraveghere a calităţii apei.



28.
Art.14.

“Art.14. – (1) În situaţiile excepţionale şi pentru zonele geografice bine definite, se va înainta o cerere specială pentru prelungirea perioadei de conformare către Comisia de Igienă a Ministerului Sănătăţii şi Familiei . Perioada de prelungire nu trebuie să depăşească trei ani. La sfârşitul perioadei de prelungire se va efectua evaluarea situaţiei, care va fi înaintată Comisiei de Igienă a Ministerului Sănătăţii şi Familiei , care poate decide, pe baza acestei evaluări, o altă perioadă suplimentară de maximum trei ani.

(2) Prevederile alin.(1) nu se aplică apei potabile comercializate în sticle sau alte recipiente.”
Se propune ca art.14 să se reformuleze după cum urmează:

“Art.14. – (1) În situaţiile excepţionale şi pentru zonele geografice bine definite, se va înainta o cerere specială pentru prelungirea perioadei de conformare către Comisia de Igienă a Ministerului Sănătăţii şi Familiei ; perioada de prelungire nu trebuie să depăşească trei ani;  la sfârşitul perioadei de prelungire se va efectua evaluarea situaţiei, care va fi înaintată Comisiei de Igienă a Ministerului Sănătăţii şi Familiei , care poate decide, pe baza acestei evaluări, o altă perioadă de prelungire de maximum trei ani.

(2) Prevederile alin.(1) nu se aplică apei potabile îmbuteliate în sticle sau alte recipiente.”

Autori: dl.dep.dr.Ludovic Abiţei (Grupul Parlamentar al PRM) , dl.dep.Gheorghe Popescu (Grupul Parlamentar al PSD ) şi dl.dep.dr.Liviu Dragoş (Grupul Parlamentar al PNL) .
Pentru respectarea normelor de tehnică legislativă şi pentru o exprimare corectă.

Textul face referire la modul de distribuire al apei potabile îmbuteliate şi nu la modul de comercializare.

29.
Art.15.

“Art.15. – Anexele nr.1 şi 3 pot fi modificate şi completate prin ordin al ministrului sănătăţii şi familiei.”
Se propune ca art.15 să se reformuleze după cum urmează:

“Art.15. – Anexele nr.1 şi 3 se actualizează periodic prin hotărâre de Guvern.”

Autori: doamna dep.Iulia Pataki (Grupul Parlamentar al UDMR) şi doamna dep.Constanţa Popa (Grupul Parlamentar al PRM) .
Aceste actualizări nu se pot fi efectua prin ordin al ministrului, ci prin hotărâre de Guvern.

30.
Art.16.
“Art.16. – Anexele nr. 1 – 3 fac parte integrantă din prezenta lege.”


Nemodificat.

 


31.
Art.17.
“Art.17. – (1) Prezenta lege intră în vigoare la 30 de zile de la data publicării în Monitorul Oficial al României , Partea I.

(2) Pe data intrării în vigoare a prezentei legi, se abrogă orice alte dispoziţii contrare.”
Nemodificat.

 


32.
___
“În  cuprinsul anexelor nr. 1 – 3 se va înlocui sintagma “prezentei reglementări” cu sintagma “ prezentei legi.”


Pentru respectarea normelor de tehnică legislativă.

33.
Anexa nr.1, Tabel 1B  - titlu
“Parametri microbiologici pentru apa comercializată în sticle sau alte recipiente ”
La anexa nr.1, titlul Tabelului 1B va avea următorul cuprins:

“Parametri microbiologici pentru apa îmbuteliată în sticle sau alte recipiente” 

Autori: dl.dep.dr.Ludovic Abiţei (Grupul Parlamentar al PRM) , doamna dep.Constanţa Popa (Grupul Parlamentar al PRM) şi doamna dep.dr.Ana Florea (Grupul Parlamentar al Minorităţilor Naţionale) .
Pentru folosirea unei terminologii unitare.

34.
Anexa nr.1, Tabel 3, col. 2, poz.15
“Nici o modificare anormală”
La anexa nr.1, Tabelul 3, col. 2, poz.15  va avea următorul cuprins:

“Nedetectabili la 100 de ml”

Autori: dl.dep.prof.dr.Mircea Ifrim (Grupul Parlamentar al PRM), dl.dep.dr.Ludovic Abiţei (Grupul Parlamentar al PRM), dl.dep.dr.Ovidiu Brînzan (Grupul Parlamentar al PSD ) şi dl.dep.farm.Ion Burnei (Grupul Parlamentar al PSD ) . 
Pentru o exprimare corectă şi precisă.

35.
Anexa nr.1, Tabel 3, col. 1, poz.24

“ Tritiu ( Bq/l) 8,10 “
La anexa nr.1, Tabelul 3, col. 1, poz.24  va avea următorul cuprins:

“ Tritiu ( Bq/l) 8 “
Greşeală de redactare.

36.
Anexa nr.2, pct.2, sbpct.2.2
“2.2. Pentru monitorizarea de audit sunt obligatoriu de monitorizat toţi parametrii prevăzuţi la art.5 alin.(2) şi (3) în care autorităţile de sănătate publică judeţeană sau a municipiului Bucureşti au stabilit că, pentru o perioadă de timp determinată de către ele, un anumit parametru, dintr-un anumit sistem de aprovizionare cu apă potabilă, nu ar putea fi prezent în asemenea concentraţii încât să ele să conducă la modificarea valorii lui stabilite. ”
La anexa nr.2 pct.2,  sbpct 2.2 va avea următorul cuprins:

“2.2. Pentru monitorizarea de audit sunt obligatoriu de monitorizat toţi parametrii prevăzuţi la art.5 alin.(1) şi (2) în care autorităţile de sănătate publică judeţeană sau a municipiului Bucureşti au stabilit că, pentru o perioadă de timp determinată de către ele, un anumit parametru, dintr-un anumit sistem de aprovizionare cu apă potabilă, nu ar putea fi prezent în asemenea concentraţii încât ele să conducă la modificarea valorii lui stabilite. ”

Autor: doamna dep.Iulia Pataki (Grupul Parlamentar al UDMR) .
Art.5 cuprinde numai alin.(1) şi (2).

37.
Anexa nr.2, Tabel 1A, Notele,  pct.2
“2) Volumule de apă sunt calculate ca medii pe perioada unui an calendaristic. Pentru determinarea numărului minim de probe de apă ce trebuie prelevate dintr-o zonă de distribuţie poate fi utilizat numărul locuitorilor în locul volumului de apă produs sau distribuit luându-se în consideraţie un consum de 200/l/cap de locuitor.”
La anexa nr.2, Tabel 1A, Notele, la finalul textului de la pct.2 se va adăuga sintagma  “pe zi”.
Autori: dl.dep.dr.Ludovic Abiţei (Grupul Parlamentar al PRM) şi dl.dep.Gheorghe Popescu (Grupul Parlamentar al PSD ) .
Pentru raportarea la unitatea de măsură corespunzătoare.

38.
Anexa nr.2, Tabel 1B, col.1, cap tabel
“Volumul de apă produs zilnic pentru comercializare ( volum exprimat ca medie anuală)”
La anexa nr.2, Tabel 1B, col.1, cap tabel, va avea următorul cuprins:

“Volumul de apă îmbuteliat zilnic          ( volum exprimat ca medie anuală) mc”

Autori: dl.dep.dr.Ludovic Abiţei (Grupul Parlamentar al PRM) dl.dep.dr.Liviu Dragoş, vicepreşedintele comisiei (Grupul Parlamentar al PNL) şi dl.dep.dr.Ion Luchian (Grupul Parlamentar al PNL) .
Textul face referire la modul de distribuţie şi nu de comercializare şi pentru raportarea la unitatea de măsură corespunzătoare.

II. Amendamente respinse.


În cursul dezbaterii, Comisia pentru sănătate şi familie a respins următoarele amendamente:

Nr.

crt.
Textul iniţial
Text propus de Comisie

( autorul amendamentului )
Motivarea

propunerii amendamentelor

0.
1.
2.
3.

1.
___
În tot cuprinsul legii şi al anexelor nr.1 – 3 termenul de “parametrii” se va înlocui cu termenul de “indicator”.
Autor: dl.dep.dr.Ludovic Abiţei (Grupul Parlamentar al PRM) .
1.  Microorganismele şi substanţele din apă sunt indicatori şi nu parametri. Conform DEX parametru este o mărime, o valoare măsurată. Def. Din DEX = 1. Variabilă independentă a unei funcţii care se defineşte pe mulţimea numerelor reale sau complexe. Mărimea proprie a unui obiect, unui mecanism, unui sistem, unui fenomen etc., care serveşte la caracterizarea unor proprietăţi ale acestora.

2. Pentru respectarea terminologiei consacrate de Directiva 98/83/CE referitoare la calitatea apei pentru consumul uman.



2.
Art.6 alin.(2)
Se propune ca art.6 alin.(2) să se reformuleze după cum urmează:

“ (2) Dacă în situaţia prevăzută la alin.(1) lit.a), se constată că valorile indicatorilor biologici şi chimici nu se încadrează în limitele de referinţă stabilite de anexa nr.1, din cauza sistemului de distribuţie interioară sau a modului de întreţinere a acestuia, se consideră că au fost îndeplinite obligaţiile ce revin producătorului şi distribuitorului, cu excepţia situaţiei în care apa este furnizată direct publicului; în această situaţie responsabilitatea aparţine persoanei fizice sau juridice care are în administrare sistemul de distribuţie interioară de apă potabilă.”

Autor: dl.dep.dr.Ludovic Abiţei (Grupul Parlamentar al PRM) .
1. Este necesară specificarea indicatorilor la care se face referire în text.

Enumerarea unităţilor nu este necesară întrucât instalaţiile de apă ale acestora se încadrează tot la sistemul de distribuţie interioară.

Pentru precizarea persoanei care este responsabilă în această situaţie.

2. Anexele nu fac referire la parametrii biologici. Enumerarea acestor unităţi este necesară întrucât, în ţările Uniunii Europene , instalaţiile de apă interioare ale acestor unităţi se încadrează în sistemul general de distribuţie al apei potabile.



3.
Art.7 alin.(3)
Se propune ca art.7 alin.(3) să se reformuleze după cum urmează:

“(3) Producătorii, distribuitorii şi utilizatorii industriali de apă potabilă, asigură monitorizarea permanentă a calităţii apei potabile, conform unui program specific, care trebuie să cuprindă controlul eficienţei treptelor tehnologice de tratare, cu un accent deosebit pe etapa de dezinfecţie.”

Autor: dl.dep.dr.Ludovic Abiţei (Grupul Parlamentar al PRM) .


1. Pentru o exprimare mai clară şi cuprinzătoare şi care elimină repetiţia unor cuvinte.

2. Pentru a respecta formularea din Directiva 98/83/CE referitoare la calitatea apei pentru consumul uman.

4.
Art.8 alin.(7)
Se propune ca art.8 alin.(7) să se reformuleze după cum urmează:

“(7) În orice situaţie în care sunt luate măsuri de remediere, autorităţile de sănătate publică judeţene şi a municipiului Bucureşti dispun informarea consumatorilor, cu excepţia cazurilor în care neîncadrarea indicatorilor de potabilitate în valorile prevăzute în prezenta lege, nu reprezintă un risc imediat pentru sănătatea acestora .”

Autor: dl.dep.dr.Ludovic Abiţei (Grupul Parlamentar al PRM) .
1. Este o exprimare mai tehnică. Nerespectarea poate fi considerată cu bună ştiinţă şi atunci este sancţionabilă, pe când neîncadrarea poate fi accidentală.

2. Pentru a respecta formularea din Directiva 98/83/CE referitoare la calitatea apei pentru consumul uman.

3. 

5.
Art.11 alin.(2), textul introductiv
Se propune ca la art.11 alin.(2), textul introductiv să se reformuleze după cum urmează:

“(2) În scopul informării consumatorilor, Ministerul Sănătăţii şi Familiei , prin Institutul de Sănătate Publică Bucureşti,  întocmeşte şi publică, o dată la trei ani, în termen de 3 luni de la finalizarea perioadei de monitorizare, Raportul naţional asupra calităţii apei potabile, care  cuprinde, cel puţin:

Autor: dl.dep.dr.Ludovic Abiţei (Grupul Parlamentar al PRM) .
1. Raportarea se face după finalizarea studiului.

2. Procesul de monitorizare a calităţii apei potabile este permanent.

6.
Art.11 alin.(2) lit.b)
Se propune ca la art.11 alin.(2) lit.b) să se reformuleze după cum urmează:

“b) situaţia pe o perioadă de trei ani consecutiv;”

Autor: dl.dep.dr.Ludovic Abiţei (Grupul Parlamentar al PRM) .
1. Publicarea este specificată în textul introductiv al alin.(2).

2. Prin reformularea propusă la alin.(2).

7.
Art.11 alin.(7) textul introductiv
Se propune ca la art.11 alin.(7) textul introductiv să se reformuleze după cum urmează:

“(7) Autorităţile de sănătate publică judeţene şi a municipiului Bucureşti, împreună cu producătorii şi distribuitorii de apă potabilă  întocmesc şi publică anual, în termen de 30 de zile de la finalizarea perioadei de monitorizare, Raportul judeţean, respectiv al municipiului Bucureşti, privind calitatea apei potabile, care va cuprinde:”

Autor: dl.dep.dr.Ludovic Abiţei (Grupul Parlamentar al PRM) .
1. Raportarea se face după finalizarea studiului.

2. Procesul de monitorizare a calităţii apei potabile este permanent.

8.
Art.11 alin.(7) lit.c)
Se propune ca la art.11 alin.(7) lit.c) să se reformuleze după cum urmează:

“c) situaţia pe o perioadă de un an”.

Autor: dl.dep.dr.Ludovic Abiţei (Grupul Parlamentar al PRM) .
1. Publicarea este specificată în textul introductiv al alin.(7).

2. Prin reformularea propusă la alin.(7).

